Japandroids

**Japandroids** rock-banda baten izena da, Vancouver hirian sortua, Kanadan. Taldeak bi kide ditu: Brian King (gitarra eta ahotsak) eta David Prowse (bateria, ahotsak).

Banda sortu zen 2006an, eta ezagun egin zen bere lehen diskoarekin: *Post-Nothing* (2009). Bigarren diskoak, *Celebration Rock* (2012), sekulako arrakasta izan zuen kritikan. *Rolling Stone* aldizkariak, adibidez, ezarri zuen “Inoizko 10 udako album bikainak” zerrendan. *Spin* aldizkariak, bestalde, izendatu zuen 2012ko “Urteko banda”. Japandroids taldeak sekulako jirak egin zituen nazioartean bere lehen bi diskoak sustatzeko, eta bere zuzeneko emanaldiak ospetsu egin ziren. 2009 eta 2013 artean, bandak 500 bat kontzertu eman zituen, 44 herrialdetan, Ipar eta Hego Ameriketan, Europan, Asian eta Ozeanian. 2017ko urtarrilaren 27an, bikoak hirugarren diskoa plazaratu zuen: “Near to the Wild Heart of Life”.

Japandroids taldearen musikak “rock klasikoa eta punk” estiloak uztartzen ditu, kritikariek uste baitute taldearen musikan nahasten direla rockaren eragina (Bruce Springsteen eta Tom Petty, kasu) eta baita punk estiloarena (Replacements eta Hüsker Dü).

## Historia 
### Hasierako urteak (2006-2008) 
Bi gaztek sortu zuten Japandroids 2006an: Brian King (Nanaimo, Victoria uhartea) eta David Prowse (Vancouver). Japandroids izena dator beste bi izenetatik: Japanese Scream (Prowsek proposatua) eta Pleasure Droids (Kingek asmatua). Japandroids bikoak egin zuen lehen zuzeneko emanaldia 2006ko abenduaren 30ean. Hurrengo bi urteetan, sarri jo zuten Vancouverren, baina jira laburrak eginda, artean King Geologia ikasten ari zen-eta. Garai hartan, Japandroids taldeak bi EP atera zituen bere kontura, bakoitza 500 alekoa: 2007an “All Lies”, eta 2008an “Lullaby Death Jams”. Geroago, konpilazio gisa plazaratu ziren “No Singles” izenarekin.

Japandroids taldeak 2008ko udan grabatu zuen lehen album luzea, *Post-Nothing*, hurrengo urtean kaleratzeko asmoarekin. Hala ere, 2008ko udazkenerako, King eta Prowse sinetsita zeuden taldea ez zihoala inora, eta erabaki zuten banda utziko zutela urte haren amaieran. Halaber, erabaki zuten taldearen azken zuzeneko emanaldiak jo zuen "Young Hearts Spark Fire" abestia, eta horrek hedatu egin zuen taldearen oihartzuna Kanadatik kanpo. Geroago, 2009ko ekainean, Japandroids taldeak sinatu zuen Polyvinyl Record konpainiarekin.

*Post-Nothing* plazaratu zen mundu zabalean 2009ko abuztuan, eta berehala jaso zuen kritikarien laudorioa, bereziki Kanadan, Non Exclaim! aldizkariak izendatu zuen 2009ko bigarren albumik onena. Nazioartean ere oso harrena ona izan zuen, eta zenbait aldizkarik urte bukaerako onenen zerrendetan sailkatu zuten, tartean Pitchfork Media (#15), Spin (#16), NME (#39), The A.V. Club (#25), Pop Matters (#35), Stereogum (#21) eta Billboard Heatseekers (#22).

Japandroids batetik bestera mugitu zen albuma promozionatzeko, eta bere zuzeneko emanaldiek goraipamen ugari jaso zuten, zerien indarragatik. Geroago, 2010ean, abesti horietako zenbait 7 singletan kaleratu ziren, edizio mugatuetan. Tartean zeuden “Art Czars”, “Younger Us”, eta “Heavenward Grand Prix”. Urte berean, Japandroidsek berriro kaleratu zuen hasierako EP haien konpilazioa, No Singles izenarekin. Bikoaren hitzetan, konpilazio hori atera zen jarraitzaileen eskaria asetzeko, garai hartan ez ziren-eta gai beste album bat egiteko, zuzeneko emanaldiak tarteko. Emanaldi horietako batzuetan, bandak estreinatu zituen zenbait abesti, tartean “Fire's Highway,” “Adrenaline Nightshift” eta “Evil's Sway”. 2012ko martxoaren 26an Japandroids taldeak iragarri zuen bere bigarren albuma, *Celebration Rock*, kaleratuko zela urte bereko ekainaren 5ean, Polyvinyl Record konpainiarekin, eta aurretik single bat aterako zuela, “The House That Heaven Built” abestiarekin.

Uda hartan, bideo bat kaleratu zen “The House That Heaven Built” abestiarentzat propio egina. Hori izan da Japandroids taldearen lehen bideoa, eta oraingoz bakarra. Jim Lasronek zuzendu zuen, zuri-beltzean, Pitchfork.tv-k ekoitzita. Bideoak erakusten zuen astebete Japandroids taldearen bizitzan, eta horretarako erabili ziren taldeak 2012ko udaberrian egindako jiraren zenbait kontzertutako irudiak, hala nola, Toronto, Montreal, Boston, New York, Brooklyn, eta Washington D.C.

*Celebration Rock* diskoak oso kritika onak jaso zituen, kritikarien iritziz, bertan oso ondo uztartzen baitziren rock klasikoa eta punk rockaren eraginak. Halaber, diskoak atentzioa eman zuen King abeslariaren anbizio liriko aurkitu berriagatik. Kanadan bereziki, albumak oso harrera ona izan zuen. *The Globe and Mail* egunkariak izendatu zuen 2012ko albumik onena. Bide beretik, diskoak zenbait izendapen jaso zituen, musika sarietan.

Nazioartean ere, diskoak sekulako harrera izan zuen. Pitchfork webguneak izendatu zuen ‘Musika Berri Onena’, Spin aldizkariak eman zion 9 puntu hamarretik, eta izendatu zuen Japandroids 2012 urteko banda. Rolling Stone aldizkariak, berriz, 4 puntu eman zizkion, bostetik, eta geroago sartu zuen albuma “Inoizko 10 udako album bikainak” zerrendan. Orobat, albuma agertu zen urte amaierako zenbait zerrendatan, tartean MTV (#1), The A.V. Club (#2), USA Today (#2), Spin (#3), Village Voice (#4), Pitchfork Media (#5), Rolling Stone (#8).
Japandroids taldeak sekulako jira luzea egin zuen Celebration Rock bultzatzeko. 200 emanaldi baino gehiago eman zituen, 40 herrialde baino gehiagotan, 2012ko martxo eta 2013ko azaro artean.

2013ko otsailaren 27an, Vancouverko Canucks izotz gaineko hockey taldeak aldi baterako izendatu zuen “The House That Heaven Built” abestia taldearen aurkezpenak egiteko ereserkitzat.

*Celebration Rock* tourraren bukaeran, taldeak agur-mezu bat irakurri zuen, eta hiru urtez, ez du ekitaldi publikorik egin.

### Itzulera eta Near to the Wild Heart of Life (2016–gaur arte) 
2016ko abuztuan, publiko egin zen taldea itzuli egingo zela, zenbait kontzertu emateko Kanadan, AEBetan, Ingalaterran, Mexikon eta Australian. Urriaren 31an, taldeak iragarri zuen 2017ko urtarrilaren 27an disko berria aterako zuela, “Near to the Wild Heart of Life”, hau beste diskoetxe batekin: ANTI-

## Diskografia 
## Erreferentziak 
## Kanpo estekak 
* Japandroids.com
* Japandroids at Polyvinyl Record Co.